Βραχάτι

Το Βραχάτι είναι παραθαλάσσια κωμόπολη του δήμου Βέλου-Βόχας της περιφερειακής ενότητας Κορινθίας. Βρίσκεται σε απόσταση 12 χιλιόμετρα δυτικά της Κορίνθου και 93 χιλιόμετρα από την Αθήνα. Σύμφωνα με την απογραφή του 2021, ο πληθυσμός του ανέρχεται στους 3.603 κατοίκους και αποτελεί τη δεύτερη μεγαλύτερη δημοτική κοινότητα του Δήμου.

 Τοπωνύμιο 
Το τοπωνύμιο έχει την προέλευσή του από το όνομα Βραχάτης που υποδεικνύει την περιοχή που ανήκε σε ομώνυμο Οθωμανό αγά που ονομαζόταν Βραχάτ.

 Γενικά στοιχεία 
Βρίσκεται επί της παλαιάς εθνικής οδού Κορίνθου - Πατρών και αποτελεί δημοφιλή τουριστικό προορισμό. Είναι γνωστό για το πανηγύρι της Αγίας Παρασκευής στις 26 Ιουλίου.

 Αθλητισμός 
Στη κωμόπολη εδρεύει ο Γ.Α.Σ. Παμβοχαϊκός, ο οποίος ιδρύθηκε το 1961. Η ομάδα συμμετέχει στο Πρωτάθλημα Ελλάδας πετοσφαίρισης ανδρών.

 Μεταφορές 
Η παλαιά μετρική σιδηροδρομική γραμμή Αθηνών-Πατρών διερχόταν από τον οικισμό του Βραχατίου μέχρι και το 2007 όπου αντικαταστάθηκε από την νέα διπλή σιδηροδρομική γραμμή υψηλών ταχυτήτων Αθηνών - Πατρών. Ο σιδηροδρομικός σταθμός Βραχατίου βρισκόταν μεταξύ των οδών Ελ. Βενιζέλου και Νικηταρά κατά μήκος της οδού Καραϊσκάκη σε έκταση 9 στρεμμάτων.

 Απογραφές πληθυσμού 
Απογραφή1928194019511961197119811991200120112021Πληθυσμός975Μιχαήλ Σταματελάτος - Φωτεινή Βαμβά Σταματελάτου, Γεωγραφικό Λεξικό της Ελλάδας, ΤΑ ΝΕΑ, 2012, Α' τόμος, σελ. 147.1.5601.62916.721.6081.9162.2992.951https://www.eetaa.gr/metaboles/fek/2002/fek_715b_2002.pdf3.4353.603

 Διοικητική ιστορία 
Η κοινότητα Βραχατίου νομού Αργολίδος και Κορινθίας συστάθηκε στις 31 Αυγούστου 1912 με την απόσπαση του οικισμού Βραχάτι από το δήμο Κορινθίων και τον ορισμό του ως έδρα της κοινότητας. Το 1949 υπήχθη στον νομό Κορινθίας. Λειτούργησε ως κοινότητα μέχρι την κατάργησή της το 1998 οπότε προσαρτήθηκε στον δήμο Βόχας.

 Κοινοτάρχες 
Διάρκεια θητείαςΚάτοχος  Σημειώσεις+1912-1975Πρόεδροι της Κοινότητας Βραχασίου1975(?)-1980Θεόδωρος Βασιλείου Εκλεγείς το 1978 με ποσοστό 41,09%. Απεβίωσε εν ενεργεία τον Σεπτέμβριο του 1980.1980-1982??Πρόεδρος για το υπόλοιπο της θητείας του Βασιλείου.1983-1990Γεώργιος ΣωτηρίουΕξελέγη το 1982  και επανεξελέγη το 1986 με ποσοστό 52,5 και 53,6% αντίστοιχα.1991-1998Γεώργιος ΤριαντάφυλλοςΕξελέγη με ποσοστό 55,8% το 1990 και επανεξελέγη το 1994 με ποσοστό 56,7%. Τελευταίος πρόεδρος της κοινότητας ως την προσάρτησή της στο δήμο Βόχας.

 Παραπομπές 

 Εξωτερικοί σύνδεσμοι 
 vrachati.gr 

Κατηγορία:Κωμοπόλεις της περιφερειακής ενότητας Κορινθίας
Κατηγορία:Δήμος Βέλου-Βόχας